b"\n_START_ARTICLE_\nSetmana Medieval de la Llegenda de Sant Jordi\n_START_SECTION_\nHist\xc3\xb2ria\n_START_PARAGRAPH_\nSegons El Costumari Catal\xc3\xa0 de Joan Amades i Les Tradicions religioses de Catalunya d'Anna de Valldaura la llegenda de Sant Jordi hauria succe\xc3\xaft a Montblanc._NEWLINE_Aquestes refer\xc3\xa8ncies, el magn\xc3\xadfic nucli antic medieval de Montblanc i el fet que un tram de la muralla de la Vila es digui, des de temps immemorials, de Sant Jordi, van donar la idea a un grup de joves de retornar la vila de Montblanc al seu passat medieval mitjan\xc3\xa7ant la redecoraci\xc3\xb3 de carrers com 700 anys abans. Amb aquesta finalitat es van representar diferents tipus d'actes, i el 16 de maig de 1987, dins del programa de fires, es va dur a terme la primera representaci\xc3\xb3 de la llegenda de Sant Jordi a la Pla\xc3\xa7a Major de la vila. El 6 de setembre de 1987 es constitu\xc3\xad formalment l'Associaci\xc3\xb3 Medieval de la Llegenda de Sant Jordi."